شەفەق نیوز/ وەزارەت تەندروسی عراق لە بەیاننامیگ، هوشداری دا لە بڵاوبوین بیماری “هاری سەگ” دویای ئەوەگ لەوەر بڵاوبوین سەگ وەرەلا چەن پسایگ گەزین و پەلاماردان لە ناوچە جیوازەیل عراق توومارکریایە.
وەپای بەیاننامەکە وەزارەت تەندروسی عراق داوا لە سەرجەم پارێزگارەیل کردیە هەڵمەت لەناوبردن سەگە وەرەلایلە ئەنجام بیەن.
“هاری سەگ” بیماری ڤایرۆسییگە ک لە رێ گەزین سەگ وەرەلا رەسێدە ئەرا ئایەم، ڕێژەی مردنیش 100% ئەگەر وە زویترین وەخت چارەسەر نەکرێ.
